ಶಂಕರ್ ನಾಗ್

ಶಂಕರ್ ನಾಗ್ (೧೯೫೪-೧೯೯೦) ಕನ್ನಡ ನಾಟಕೊ ಬುಕ್ಕೊ ಸಿನೆಮಾ ರಂಗೊಡು ಬಾರೀ ಪುದರ್ ಮಲ್ತಿನ ನಟೆ ನಿರ್ದೇಶಕೆ.

 ಜನನ ಬುಕ್ಕ ಬಾಲ್ಯ ಜೀವನ 
ಶಂಕರ್‌ನಾಗ್ ಪುಟ್ಟುದಿನಿ ೯ನೆ ನವಂಬರ್ ೧೯೫೪ಟ್, ಕರ್ನಾಟಕ ರಾಜ್ಯ ಉತ್ತರ ಕನ್ನಡ ಜಿಲ್ಲೆ ಹೊನ್ನಾವರ ತಾಲೂಕುದ ಮಲ್ಲಾಪುರ ಪುದರ್ದ ಊರುಡು. ಇಲ್ಲದ ಬಾಸೆ ಕೊಂಕಣಿ. ನಕ್ಷತ್ರನಾಮ ಅವಿನಾಶ್. ಅಮ್ಮೆರ್ ಸದಾನಂದ ನಾಗರಕಟ್ಟೆ, ಅಪ್ಪೆ ಆನಂದಿ. ಕಿನ್ಯ ಉಪ್ಪನಗ ಇಲ್ಲಡ್ ಭವಾನಿಶಂಕರ್ ಪಂದ್ ಲೆತ್ತೊಂದಿತ್ತೆರ್. ಪುಟ್ಟಿನಿ ಮಲ್ಲಪುರಡ್ ಆಂಡಲಾ ಮೊಕಲ್ನ ಸಂಸಾರ ನೆಲೆ ಆಯಿನಿ ಭಟ್ಕಳ ತಾಲೂಕುದ ಶಿರಾಲಿಡ್. ಅಕ್ಕ ಶ್ಯಾಮಲಾ, ಅಣ್ಣೆ ಪುದರ್ ಮಲ್ತಿನ ನಟೆ ಅನಂತ್‍ನಾಗ್

ಪ್ರಾಥಮಿಕ ವಿದ್ಯಾಭ್ಯಾಸ ಮುಗಿತ್ತ್‌ದ್ ಮುಂಬೈಗ್ ಪೋಯಿಬುಕ್ಕೊ, ಮರಾಠೀ ಚಿತ್ರರಂಗ ಬುಕ್ಕೊ ನಾಟಕ ಕ್ಷೇತ್ರೊದಡೆ ಶಂಕರ್ ಸೇರಿಯೆರ್. ದೋಸ್ತಿನಕುಲೊಟ್ಟಿಗೆ ಸೇರ್ದ್ ಕಥೆ ಬರೆಯಿನ ಮರಾಠೀ ಸಿನೆಮಾ ೨೨ ಜೂನ್ ೧೮೯೭ ರಾಷ್ಟ್ರ ಪ್ರಶಸ್ತಿ ಪಡೆಂಡ್.

ಬ್ಯಾಂಕ್ ಬೇಲೆದೊಟ್ಟುಗು ಶಂಕರ್, ತಬಲಾ, ಕೊಳಲು, ಹಾರ್ಮೋನಿಯಮ್ ಇಂಚ ಬೇತೆ ಬೇತೆ ಸಂಗೀತ ವಾದ್ಯೊಲೆನ್ ಲಾ ಕಲ್ತೆರ್.

ಶಂಕರ್, ಸುರೂತ ಸರ್ತಿ ಅಭಿನಯ ಮಲ್ತಿನ ಸಿನೆಮಾ ಒಂದಾನೊಂದು ಕಾಲದಲ್ಲಿ. ಗಿರೀಶ್ ಕಾರ್ನಾಡ್ ಈ ಸಿನೆಮಾದ ನಿರ್ದೇಶಕೆರ್. ಈ ಸುರೂತ ಸಿನೆಮೊಗೇ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವಡ್ ಅತ್ಯುತ್ತಮ ನಟೆ ಪ್ರಶಸ್ತಿ ತಿಕ್ಕ್ಂಡ್. 
ಈ ಸಿನೆಮಾಡ್ದ್ ಬುಕ್ಕೊ ಸುಮಾರ್ ೧೨ ವರ್ಷ, ೯೦ ಡ್ದ್ ದಿಂಜ ಕನ್ನಡ ಸಿನೆಮಾಡ್ ನಟನೆ ಮಲ್ತೆರ್. ಉಂಬೆರ್ ತ್ರಿಪಾತ್ರೊಡು ನಟನೆ ಮಲ್ತಿನ ಸಿನೆಮಾ ಗೆದ್ದ ಮಗ. ಅಣ್ಣೆ ಅನಂತ್‍ನಾಗ್ ಒಟ್ಟಿಗೆ ನಟನೆ ಬುಕ್ಕೊ ನಿರ್ಮಾಣ ಮಲ್ತಿನ ಚಿತ್ರೊಲು: ಮಿಂಚಿನ ಓಟ, ಜನ್ಮ ಜನ್ಮದ ಅನುಬಂಧ ಬುಕ್ಕೊ ಗೀತಾ.
ಉಂಬೆರ್, ಕನ್ನಡ ರಂಗಭೂಮಿಡ್ ನಿರ್ದೇಶನ ಮಲ್ತಿನ ನಾಟಕೊಲೆಡ್ ಕೆಲವು: ನೋಡಿ ಸ್ವಾಮಿ ನಾವಿರೋದು ಹೀಗೆ, ಅಂಜು ಮಲ್ಲಿಗೆ.
ಉಂದು ಅತ್ತಂದೆ, ದೂರದರ್ಶನಗಾತ್ರ ಮಾಲ್ಗುಡಿ ಡೇಸ್(ಆರ್ ಕೆ ನಾರಾಯಣ್ ಬರೆದಿನ) ಬುಕ್ಕೊ ಸ್ವಾಮಿ ಪುದರ್ ದ ರಡ್ಡ್ ಧಾರಾವಾಹಿಲೆನ್ ನಿರ್ದೇಶಿಸಾದೆರ್.  
ಶಿವಮೊಗ್ಗ ಜಿಲ್ಲೆದ ಆಗುಂಬೆಡ್ ಚಿತ್ರೀಕರಣ ಮಲ್ತಿನ ಮಾಲ್ಗುಡಿ ಡೇಸ್, ನಮ್ಮ ಭಾರತೀಯ ದೂರದರ್ಶನ ಇತಿಹಾಸೊಡು ದಾಖಲೆ ನಿರ್ಮಾಣ ಮಲ್ತಿನ, ಮಾತ್ರ ಅತ್ತ್ ಪಂಡಿತೆರ್, ವಿಮರ್ಷಕೆರ್- ಮೊಕುಲು ಮಾತೆರೆಡ್ದ್ ಮೆಚ್ಚುಗೆ ಪಡೆದಿನ ಧಾರಾವಾಹಿ.

 ನಾಟಕ ಬುಕ್ಕೊ ಸಂಸಾರೊ 
ಶಂಕರೆರ್ನ ಬುಡೆದಿ ಅರುಂಧತಿನಾಗ್. ಉಂಬೆರ್‌ಲಾ ಸಿನೆಮಾ ಬುಕ್ಕೊ ನಾಟಕ ಕಲಾವಿದೆ. ಇರುವೆರ್ಲ ಪರಸ್ಪರ ಮೋಕೆ ಮಲ್ತ್‌ದ್ ಮದ್ಮೆ ಆಯೆರ್.
ಶಂಕರ್ ಬುಕ್ಕೊ ಅರುಂಧತಿ- ಇರುವೆರ್ ಸೇರ್ ದ್ ಸಂಕೇತ್ ಪುದರ್ ದ ಹವ್ಯಾಸೀ ನಾಟಕ ತಂಡೊನು ಕಟ್ದ್, ಪುದರ್ ಪೋಯಿನ ನಾಟಕೊಲೆನ್ ನಿರ್ದೇಶಿಸಾದ್ ಗೊಬ್ಬಾಯೆರ್.
ಐಟ್ ಕೆಲವು:
ಅಂಜುಮಲ್ಲಿಗೆ, ಬ್ಯಾರಿಸ್ಟರ್, ಸಂಧ್ಯಾಛಾಯಾ, ನೋಡಿ ಸ್ವಾಮಿ ನಾವಿರೋದು ಹೀಗೆ, ಆಟ ಬೊಂಬಾಟ, ನಾಗಮಂಡಲ...ಇತ್ಯಾದಿ.
ನಾಟಕೊಡು ಇತ್ತಿನ ಇಂಚಿತ್ತಿನ ಆಸಕ್ತಿಡ್ದಾವರ, ನಾಟಕ ಕಲಾವಿದೆರೆಗ್ ಸಹಾಯ ಆವರ ಬೋಡಾದ್, ಸಕಲ ಸೌಲಭ್ಯೊಲು ಇಪ್ಪುನಂಚಿನ ಒಂಜಿ ಮಾಮಲ್ಲ ನಾಟಕ ಮಂದಿರ ನಿರ್ಮಾಣ ಮಲ್ಪೊಡು ಪಂಡ್ದ್ ಎನ್ನ್ ದಿತ್ತೆರ್. ಆಂಡ ಆ ಯೋಜನೆ ಕಾರ್ಯರೂಪೊಡು ಬರ್ರೆ ದುಂಬೇ ಶಂಕರ್, ಸಾದಿ ಅಫಘಾತೊಡು ತೀರ್ದ್ ಪೋಯೆರ್! 
ಆಂಡ, ಆರೆನ ಬುಡೆದಿ ಅರುಂಧತಿ, ನಾಟಕ ಮಂದಿರದ ಬೇಲೆನ್ ದುಂಬರಿಪಾಯೆರ್. ರಂಗಶಂಕರ ಪುದರ್‌ದ ಈ ಮಂದಿರ ಇತ್ತೆ ಬೆಂಗಳೂರುದ ಜೆ. ಪಿ. ನಗರೊಡು ನಡತೊಂದು ಉಂಡು.

 ನಿರ್ದೇಶನ ಕ್ಷೇತ್ರೊಡು 
ಶಂಕರ್‌ನಾಗ್, ಡಾ. ರಾಜ್‌ಕುಮಾರ್ ಅಭಿನಯ ಮಲ್ತಿನ ಒಂದು ಮುತ್ತಿನ ಕಥೆ ಚಿತ್ರೊನುಲಾ ನಿರ್ದೇಶನ ಮಲ್ತ್‌ದೆರ್.
ನಂದಿ ಬೊಟ್ಟೊಗು ರೋಪ್ ವೇ, ಬೆಂಗಳೂರುಗು ಮೆಟ್ರೊರೈಲ್- ಇಂಚಿತ್ತಿನ ಮಾತ ಕ್ರಿಯಾಶೀಲ ಯೋಜನೆಲೆನ್ ರಾಮಕೃಷ್ಣ ಹೆಗ್ಡೇರೆನ ಗಮನಗ್ ಕನದಿನಿ ಶಂಕರ್‌ನಾಗ್ ವೊವ್ವೆ ರೀತಿದ ಆಧುನಿಕ ಸೌಲಭ್ಯದಾಂತೆ, ಆ ಕಾಲೊಡೆ ಇಂಚಿತ್ತಿನ ಬೃಹತ್ ಯೋಜನೆಲು ಆರೆನ ಮನಸ್ಡ್ ಇತ್ತ್ಂಡ್ ಪನ್ನಗ ಶಂಕರೆರ್ ಒರಿ ಸಾಮನ್ಯ ಸಿನೆಮಾ ಕಲಾವಿದೆ ಅತ್ತ್ಂದ್ ಪಣೊಲಿ.

 ಅಫಘಾತ 
 ಸೆಪ್ಟೆಂಬರ್ ೩೦, ೧೯೯೦- ಕನ್ನಡ ಚಿತ್ರರಂಗದ ಪಾಲ್‍ಗ್ ಒಂಜಿ ದುರ್ದಿನ. ದಾವಣಗೆರೆ ಜಿಲ್ಲೆದ ಹಳ್ಳಿ ಆನಗೋಡು ಪುದರ್‌ದ ಒಂಜಿ ಹಳ್ಳಿಡ್ ಜೋಕುಮಾರ ಸ್ವಾಮಿ ಸಿನೆಮದ ಚಿತ್ರೀಕರಣ ಆವೊಂದಿತ್ತ್ಂಡ್. ಧಾರವಾಡೊಡ್ದ್ ಅಡೆಗ್ ತನ್ನ ಕಾರ್‌ಡ್ ಪೋವೊಂದಿಪ್ಪುನಗ ನಡತಿನ ಅಫಘಾತೊಡು ತೀರ್‌ದ್ ಪೋಯೆರ್ ! 
 ಕಡಿಮೆ ಸಮಯೊಡು ಇಡೀ ಕನ್ನಡ ಸಿನೆಮಾ ರಂಗ, ತನ್ನಂಚಿ ತೂಪಿಲೆಕ ಮಲ್ತಿನ ಕೆಲವೇ ಕೆಲವು ಕಲಾವಿದೆರೆಡ್ ಶಂಕರನಾಗ್ ಒರಿ.

 ಪ್ರಶಸ್ತಿ, ಪುರಸ್ಕಾರೊಲು 
 ನೋಡಿ ಸ್ವಾಮಿ ನಾವಿರೋದು ಹೀಗೆ ಸಿನೆಮಾಗಾದ್ ರಡ್ ಸರ್ತಿ, ಕ್ರಮವಾದ್ ರಡ್ಡನೆ ಬುಕ್ಕೊ ಮೂಜಿನೆ ಸ್ಥಾನೊದ ರಾಜ್ಯ ಪ್ರಶಸ್ತಿ ಬೈದ್ಂಡ್.
 ೧೯೮೮-೮೯ನೆ ಸಾಲ್ ದ, ಸುರೂತ ಅತ್ಯುತ್ತಮ ಸಿನೆಮಾ ಪ್ರಶಸ್ತಿ ಆಕ್ಸಿಡೆಂಟ್ ಸಿನೆಮೊಗು ಬತ್ತ್ಂಡ್. ಉಂದು ಮಾತ್ರ ಅತ್ತ್, ಪಾನನಿಷೇಧದ ಬಗ್ಗೆ ಎಡ್ಡೆ ಸಿನೆಮಾ ಪಂಡ್ದ್ ಪುಗರ್ತೆದೊಟ್ಟುಗು ರಜತಕಮಲ ರಾಷ್ಟ್ರಪ್ರಶಸಿಲಾ ಸಿಕ್ಕಿಂಡ್.
 ಕನ್ನಡ ಸಿನೆಮಾ ರಂಗೊಗಾದ್, ಕಂಪ್ಯೂಟರ್ ದ ಮೂಲಕ ರೆಕಾರ್ಡಿಂಗ್ ಮಲ್ಪುನ ತಂತ್ರಜ್ಜಾನೊನು ಪರಿಚಯ ಮಲ್ತಿನ ಸಂಕೇತ್ ಸ್ಟುಡಿಯೋ ಶಂಕರೆರ್ನ ಮಹಾನ್ ಕೊಡುಗೆ.

 ಶಂಕರ್‌ನಾಗ್ ಅಭಿನಯೊದ ಕೆಲವು ಸಿನೆಮೊಲು 

 ಒಂದಾನೊಂದು ಕಾಲದಲ್ಲಿ - ೧೯೭೮
 ಸೀತಾ ರಾಮು - ೧೯೭೯
 ಐ ಲವ್ ಯು - ೧೯೭೯
 ಪ್ರೀತಿ ಮಾಡು ತಮಾಷೆ ನೋಡು - ೧೯೭೯
 ಮಧುಚಂದ್ರ - ೧೯೭೯
 ಮಿಂಚಿನ ಓಟ - ೧೯೮೦
 ಆಟೋರಾಜ - ೧೯೮೦
 ಮೂಗನ ಸೇಡು - ೧೯೮೦
 ಹದ್ದಿನ ಕಣ್ಣು - ೧೯೮೦
 ಒಂದು ಹೆಣ್ಣು ಆರು ಕಣ್ಣು - ೧೯೮೦
 ಆರದ ಗಾಯ - ೧೯೮೦
 ರುಸ್ತುಮ್ ಜೋಡಿ - ೧೯೮೦
 ಜನ್ಮ ಜನ್ಮದ ಅನುಬಂಧ - ೧೯೮೦
 ಕುಲಪುತ್ರ - ೧೯೮೧
 ಹಣಬಲವೋ ಜನಬಲವೋ - ೧೯೮೧
 ಗೀತಾ - ೧೯೮೧
 ದೇವರ ಆಟ - ೧೯೮೧
 ಭಾರಿ ಭರ್ಜರಿ ಬೇಟೆ - ೧೯೮೧
 ಮುನಿಯನ ಮಾದರಿ - ೧೯೮೧
 ಜೀವಕ್ಕೆ ಜೀವ - ೧೯೮೧
 ಅರ್ಚನ - ೧೯೮೨
 ಬೆಂಕಿ ಚೆಂಡು - ೧೯೮೨
 ಕಾರ್ಮಿಕ ಕಳ್ಳನಲ್ಲ - ೧೯೮೨
 ನ್ಯಾಯ ಎಲ್ಲಿದೆ? - ೧೯೮೨
 ಧರ್ಮ ದಾರಿ ತಪ್ಪಿತು - ೧೯೮೨
 ಗೆದ್ದಮಗ - ೧೯೮೩
 ನ್ಯಾಯ ಗೆದ್ದಿತು - ೧೯೮೩
 ಚಂಡಿ ಚಾಮುಂಡಿ - ೧೯೮೩
 ಕೆರಳಿದ ಹೆಣ್ಣು - ೧೯೮೩
 ಸ್ವರ್ಗದಲ್ಲಿ ಮದುವೆ - ೧೯೮೩
 ಆಕ್ರೋಶ - ೧೯೮೩
 ನೋಡಿ ಸ್ವಾಮಿ ನಾವಿರೋದು ಹೀಗೆ - ೧೯೮೩
 ನಗಬೇಕಮ್ಮ ನಗಬೇಕು - ೧೯೮೪
 ರಕ್ತ ತಿಲಕ - ೧೯೮೪
 ತಾಳಿಯ ಭಾಗ್ಯ - ೧೯೮೪
 ಬೆಂಕಿ ಬಿರುಗಾಳಿ - ೧೯೮೪
 ಕಾಳಿಂಗ ಸರ್ಪ - ೧೯೮೪
 ಇಂದಿನ ಭಾರತ - ೧೯೮೪
 ಬೆದರು ಬೊಂಬೆ - ೧೯೮೪
 ಶಪಥ - ೧೯೮೪
 ಪವಿತ್ರ ಪ್ರೇಮ - ೧೯೮೪
 ಆಕ್ಸಿಡೆಂಟ್ - ೧೯೮೪
 ಆಶಾಕಿರಣ - ೧೯೮೪
 ಮಕ್ಕಳಿರಲವ್ವ ಮನೆತುಂಬ - ೧೯೮೪
 ಅಪೂರ್ವ ಸಂಗಮ - ೧೯೮೪
 ತಾಯಿ ಕನಸು - ೧೯೮೫
 ಮಾನವ ದಾನವ - ೧೯೮೫
 ಕಿಲಾಡಿ ಅಳಿಯ - ೧೯೮೫
 ವಜ್ರಮುಷ್ಟಿ - ೧೯೮೫
 ಕರಿನಾಗ - ೧೯೮೫
 ತಾಯಿಯೆ ನನ್ನ ದೇವರು - ೧೯೮೬
 ನಾ ನಿನ್ನ ಪ್ರೀತಿಸುವೆ - ೧೯೮೬
 ಅಗ್ನಿ ಪರೀಕ್ಷೆ - ೧೯೮೬
 ರಸ್ತೆ ರಾಜ - ೧೯೮೬
 ಸಂಸಾರದ ಗುಟ್ಟು - ೧೯೮೬
 ತಾಯಿ - ೧೯೮೭
 ಈ ಬಂಧ ಅನುಬಂಧ - ೧೯೮೭
 ಹುಲಿ ಹೆಬ್ಬುಲಿ - ೧೯೮೭
 ಲಾರಿ ಡ್ರೈವರ್ - ೧೯೮೭
 ಅಂತಿಮ ಘಟ್ಟ - ೧೯೮೭
 ಶಕ್ತಿ - ೧೯೮೮
 ಸಾಂಗ್ಲಿಯಾನ - ೧೯೮೮
 ಧರ್ಮಾತ್ಮ - ೧೯೮೮
 ತರ್ಕ - ೧೯೮೯
 ಮಹಾಯುದ್ಧ - ೧೯೮೯
 ಅಂತಿಂಥ ಗಂಡು ನಾನಲ್ಲ - ೧೯೮೯
 ಸಿ.ಬಿ.ಐ ಶಂಕರ್ - ೧೯೮೯
 ಇದು ಸಾಧ್ಯ - ೧೯೮೯
 ರಾಜ ಸಿಂಹ - ೧೯೮೯
 ಜಯಭೇರಿ - ೧೯೮೯
 ನರಸಿಂಹ - ೧೯೮೯
 ಎಸ್.ಪಿ.ಸಾಂಗ್ಲಿಯಾನ-೨ - ೧೯೯೦
 ರಾಮರಾಜ್ಯದಲ್ಲಿ ರಾಕ್ಷಸರು - ೧೯೯೦
 ಮಹೇಶ್ವರ - ೧೯೯೦
 ತ್ರೀನೇತ್ರ - ೧೯೯೦
 ಆವೇಶ - ೧೯೯೦
 ಹೊಸ ಜೀವನ - ೧೯೯೦
 ಹಳ್ಳಿಯ ಸುರಾಸುರರು - ೧೯೯೦
 ಭಲೇ ಚತುರ - ೧೯೯೦
 ಆಟ ಬೊಂಬಾಟ - ೧೯೯೦
 ನಿಗೂಡ ರಹಸ್ಯ - ೧೯೯೦
 ನಕ್ಕಳಾ ರಾಜಕುಮಾರಿ - ೧೯೯೧
 ಪುಂಡಪ್ರಚಂಡ - ೧೯೯೧
 ಸುಂದರಕಾಂಡ - ೧೯೯೧
 ನಾಗಿಣಿ - ೧೯೯೧
 ಪ್ರಾಣ ಸ್ನೇಹಿತ - ೧೯೯೩

 ಹಿಂದಿ ಸಿನೆಮೊಡು 
 ಗಿರೀಶ್ ಕಾರ್ನಾಡ್ ನಿರ್ದೇಶನ ಮಲ್ತಿನ ಉತ್ಸವ್ ಪುದರ್‌ದ ಹಿಂದಿ ಸಿನೆಮೊಡುಲಾ ನಟನೆ ಮಲ್ತ್‌ದೆರ್.

 ಉಲ್ಲೇಕೊಲು 

ವರ್ಗೊ:ಸಿನೆಮಾ
ವರ್ಗೊ:ವ್ಯಕ್ತಿಲು